Salmars gigantanlegg på vei inn Frøyafjorden

Gigantisk oppdrettsanlegg snart på plass i Norge. Blir verdens første oppdrettsanlegg til havs.

Salmars gigantmerde er på vei inn Frøyafjorden. Merden er over 80 meter høy, ifølge iLaks. Vis mer byoutline Foto: Salmar

Publisert: Publisert: 5. september 2017 10:05

For ganske nøyaktig tre måneder siden fikk Salmar offisielt overlevert sitt nye oppdrettsanlegg fra verftet i Kina, og i dag seiler merden inn Frøyafjorden, skriver blant lokalavisen Frøya.no.

Ifølge lokalavisen Hitra-Frøya passerte merden Ålesund sent mandag kveld, og er ventet å passere ved Nordhammarvika slik at det er mulig for publikum å ta en titt, før den seiler videre ut mot Frohavet, hvor den skal plasseres og settes i drift.

Ifølge iLaks rager merden rundt 80 meter over havoverflaten på toppen av frakteskipet, noe som betyr at den er høyere enn det høyeste punktet på Frøya. Anlegget som blir verdens første oppdrettsanlegg til havs går under navnet Ocean Farm 1.

20. november 2015 åpnet Nærings- og fiskeridepartementet for søknader om såkalte utviklingstillatelser. Det vi si at prosjekter som utvikler nye teknologiske løsninger, får gratis konsesjoner som senere kan omgjøres til kommersielle tillatelser.

Salmar var den første norske produsenten til å bli tildelt denne formen for utviklingstillatelse – og resultatet er den gigantiske merden som nå seiler oppover langs kysten.

Les også Har kartlagt passende områder for oppdrett: Kan hundredoble fiskeforbruket

Les også Rapport: Hver fiskeri-krone skaper fem ganger så store verdier

Les også Nå går lakseprisene ned

Her kan du lese mer om Oppdrettsnæring Salmar Fiskeri Fisk Sjømat Næringsliv Laks